Rjasofors

Rjasofors () ir zemākā mūku hierarhijas pakāpe pareizticīgo baznīcā. Grieķijā rjasoforus nepieskaita pie mūkiem, tie tiek uzskatīti par paklausībniekiem, iesācējiem, kas vēl tikai gatavojas garīgajai kalpošanai.

Rjasofora apģērba elementi ir rjasa — melns garīdznieka virstērps, kas sniedzas līdz papēžiem, kamilavka (melnas krāsas galvassega, kas augšdaļā paplašināta) un lūgšanu krelles.Настольная книга священнослужителя: ПОСТРИЖЕНИЕ В МОНАШЕСТВО — Последование одеяния рясы и камилавки. В 8 томах. -М.: Издательство Московской Патриархии, 1993—1994.

Mūsdienās Krievijas pareizticīgo baznīcās un vīriešu klosteros rjasoforus bieži dēvē par inokiem. Vārds "inoks" ir analoģisks sengrieķu vārdam μοναχός. Rjasofors jeb inoks ir mūks iesācējs.

No paklausībnieka (послушник) rjasofors atšķiras ar to, ka viņam tiek dots jauns vārds.

Daudzas mūķenes pēc kļūšanas par rjasoforēm necenšas iegūt augstākas mūku hierarhijas pakāpes un visu savu dzīvi klosterī pavada šajā pakāpē.
 Atsauces 

Kategorija:Garīdznieku amata pakāpes